অৰ্জুন ভোগেশ্বৰ বৰুৱাৰ জন্ম দিৱস উপলক্ষে সমগ্ৰ ৰাজ্যৰ লগতে সোমবাৰে শিৱসাগৰতো পালন কৰা হয় অভিৰুচি ক্ৰীড়া দিৱস। শিৱসাগৰৰ সন্তান তথা অসমৰ প্ৰথমজন অৰ্জুন বঁটাৰে সন্মানিত ভোগেশ্বৰ বৰুৱাই ১৯৬৬ চনৰ এছিয়ান গেইমছত ৮০০ মিটাৰ দৌৰৰ পুৰুষৰ শাখাত সোণৰ পদক কঢ়িয়াই আনি অসম তথা ভাৰতলৈ গৌৰৱ কঢ়িয়াই আনিছিল।
সোমবাৰে শিৱসাগৰত ৰংপুৰ জ্যোতি ক্লাবৰ উদ্যোগত আৰু শিৱসাগৰ ক্ৰীড়া প্ৰেমী ৰাইজৰ সহযোগত অভিৰুচি ক্ৰীড়া দিৱস পালন কৰা হয়।
পুৱা ৰংপুৰ জ্যোতি ক্লাবৰ চৌহদত পতাকা উত্তোলন কৰে প্ৰাক্তন পৌৰপতি ৰাণা খানে। বন্তি প্ৰজ্বলন আৰু অলিম্পিক শিখা প্ৰজ্বলন কৰে ক্ৰমে প্ৰদীপ বুঢ়াগোহাঁই আৰু প্ৰণৱ দাসে। ইয়াৰ পাছতেই সামূহিক দৌৰ আৰু সম্বৰ্ধনা অনুষ্ঠান অনুষ্ঠিত হয়।
উল্লেখযোগ্য যে কালিৰ দিনটোতে শিৱসাগৰ পৌৰসভাই এইজনা মহান খেলুৱৈ অৰ্জুন ভোগেশ্বৰ বৰুৱাৰ নামত নগৰৰ এটা পথ নামাকৰণ কৰে। এতিয়াৰে পৰা এ টি এম ৰ'ডৰ পৰা পিয়লি ফুকন ষ্টেডিয়ামলৈ যোৱা পথ টো "অৰ্জুন ভোগেশ্বৰ বৰুৱা পথ" নামেৰে জনা যাব।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
